Lagu kebangsaan Rusia

Lagu Negara Persekutuan Rusia (, ) adalah nama rasmi lagu kebangsaan Rusia.

Muziknya digubah oleh Alexander Alexandrov, sedangkan liriknya diperbaharui oleh Sergey Mikhalkov, melodinya sama dengan lagu kebangsaan Kesatuan Soviet. Pada tahun 1944, versi terawal lagu ini menggantikan "The Internationale" sebagai lagu kebangsaan baharu, lebih mengetengahkan Soviet, dan mengetengahkan Rusia-Soviet (turut dikenali sebagai "Versi Stalinist" oleh Kumpulan Ensembel Alexandrov, Tentera Persekutuan Rusia kerana versi ini banyak menyebut nama pemimpin kedua Kesatuan Soviet, Joseph Stalin). Melodi yang sama tetapi tanpa lirik digunakan selepas 1956 (selepas kematian Joseph Stalin). Versi kedua bagi lirik lagu ini ditulis oleh Mikhalkov pada 1970 dan mula digunakan pada 1977, mengurangkan penekanan terhadap Perang Dunia Kedua dan memperbanyakkan penekanan terhadap kejayaan ideology komunisme dan juga membuang nama Joseph Stalin dan menggantikannya dengan nama Vladimir Lenin (versi ini secara umum dikenali sebagai "Versi Standard Lagu Kesatuan Soviet").

Rusia RSPR (Republik Soviet Persekutuan Rusia) merupakan satu-satunya republik di dalam Kesatuan Soviet yang tidak mempunyai lagu rasmi republik. Lagu "Patrioticheskaya Pesnya" gubahan Mikhail Glinka dengan dibuang lirik, diambil pada 1990 oleh Soviet Tertinggi Rusia, dan disahkan pada 1993 selepas pembubaran Kesatuan Soviet, oleh presiden pertama Persekutuan Rusia, Presiden Boris Yeltsin. Lagu ini dibuktikan tidak terkenal dikalangan orang awam dan juga dikalangan ahli politik, dan tokoh awam kerana nada muzik dan ketiadaan lirik. Kerajaan Persekutuan Rusia menganjurkan pertandingan mencipta lirik bagi lagu tersebut tetapi tiada satu entri yang diterima dipilih untuk diadaptasi sebagai lirik lagu tersebut.

Lagu gubahan Glinka digantikan sejurus selepas pengganti Yeltsin, Vladimir Putin, mula memegang jawatan pada 7 Mei 2000. Perbadanan perundangan persekutuan telah meluluskan Lagu Kebangsaan Kesatuan Soviet, dengan lirik yang digubah baharu, pada Disember 2000, dan menjadi lagu kebangsaan kedua Persekutuan Rusia selepas pembubaran Kesatuan Soviet. Kerajaan mengadakan pertandingan untuk menggubah lirik lagu tersebut dan akhirnya mendapat gubahan baharu daripada Mikhalkov; menurut kerajaan, lirik tersebut terpilih kerana ia memberi penekankan tentang tradisi dan budaya di Rusia.Yeltsin dan penduduk Rusia yang Pro-Demokratik mengkritik tindakan Putin menyokong untuk memilih untuk memperkenal semula lagu kebangsaan Era-Soviet sebagai lagu kebangsaan walaupun undian pendapat menunjukkan yang kebanyakkan penduduk Rusia bersetuju dan menyokong tindakan ini.

Persepsi awam terhadap lagu kebangsaan ini agak pelbagai. Undian pada 2009 menunjukkan 56% responden berasa bangga dengan lagu ini dan 25% menyukai lagu ini.
Sejarah
Lagu Parti Bolshevik (1938-1943)

Versi terawal bagi melody lagu kebangsaan ini adalah merupakan lagu tidak rasmi bagi Parti Bolshevik yang dipimpin oleh Vladimir Lenin dan Joseph Stalin. Lagu ini digubah muzik dan liriknya oleh Alexander Alexandrov dan Vasily Lebedev-Kumach pada 1938 namun begitu lagu ini tidak digunakan sebagai lagu rasmi Kesatuan Soviet. Pada ketika itu Kesatuan Soviet menggunakan lagu rasmi komunisme antarabangsa "Internationale" sebagai lagu rasmi Kesatuan Soviet.
thumb|Lagu Tidak Rasmi Bagi Parti Bolshevik 1938
Lagu Rasmi Kesatuan Soviet Versi Pertama atau "Versi Stalinist" (1944-1956)

Pada tahun 1944 muzik lagu rasmi bagi Parti Bolshevik diadaptasikan sebagai Lagu Kebangsaan Kesatuan Soviet sewaktu pemerintahan Joseph Stalin. Lagu ini banyak menekankan tentang Perang Dunia Kedua dan memuja Stalin sebagai "Penunjuk Jalan Kejayaan" atau "Penyelamat Umat". Lagu ini kemudian dimansuh liriknya pada 1956 selepas kematian Joseph Stalin bagi menyah-Stalinisme Kesatuan Soviet (versi ini dikenali sebagai "Versi Stalin" oleh Kumpulan Ensembel Alexandrov, Tentera Persekutuan Rusia).
thumb|Lagu Kebangsaan Kesatuan Soviet Versi Stalinist 1944
Lagu Rasmi Kesatuan Soviet Tanpa Lirik (1956-1977)

Selepas kematian Joseph Stalin, Lagu Kebangsaan Kesatuan Soviet sewaktu pemerintahan beliau masih lagi digunakan tanpa menggunakan lirik. Orang awam dilarang menyanyikan lagu ini dengan lirik kerana dikira menyokong ideologi "Stalinisme" dan memuja pemerintah diktator tersebut.
thumb|Lagu Kebangsaan Kesatuan Soviet Tanpa Lirik 1956-1977
Lagu Rasmi Kesatuan Soviet Versi Kedua atau "Versi Standard" atau "Versi Lenin" (1977-1991)

Pada tahun 1970, Sergey Mikhalkov mula menggubah versi baharu bagi Lagu Kebangsaan Kesatuan Soviet dan mula digunakan pada tahun 1977. Dalam versi ini penekanan terhadap Perang Dunia Kedua dikurangkan dan memperbanyakkan penekanan terhadap kejayaan ideology komunisme serta membuang nama dan pemujaan terhadap Joseph Stalin dan menggantikannya dengan nama Vladimir Lenin (versi ini secara umum dikenali sebagai "Versi Standard Lagu Kesatuan Soviet" atau "Versi Lenin" oleh Kumpulan Ensembel Alexandrov, Tentera Persekutuan Rusia).
Lagu Kebangsaan Baharu Persekutuan Rusia Menggantikan Lagu Lama "Patrioticheskaya Pesnya" (2000-Kini)

Oleh kerana lagu kebangsaan asal Persekutuan Rusia kurang mendapat sambutan orang awam dan juga kurang menekan sifat kewarganegaraan, Presiden Kedua Persekutuan Rusia Vladimir Putin mula menggantikan lagu "Patrioticheskaya Pesnya" gubahan Glinka kepada "Gimn Sovieti Soyuz" atau Lagu Kebangsaan Kesatuan Soviet dengan menggantikan keseluruhan liriknya dengan lirik yang baharu dan lebih bersifat "Rusia". Kerajaan mula mengadakan pertandingan menggubah lirik lagu tersebut dan akhirnya lirik gubahan Sergey Mikhalkov juga penggubah lirik lagu asal Lagu Kebangsaan Kesatuan Soviet dipilih kerana menekan dan mengutarakan tentang tradisi dan kebudayaan Rusia. Yeltsin dan penduduk Rusia yang Pro-Demokratik mengkritik tindakan Putin menyokong tindakan untuk memperkenal semula lagu kebangsaan Era-Soviet sebagai lagu kebangsaan walaupun undian pendapat menunjukkan bahawa majoriti penduduk Rusia bersetuju dan menyokong tindakan ini.
Lirik

Lirik bahasa Rusia
Terjemahan

Russia, tanahair suci kami!
Russia, negara kami yang tercinta!
Tekad yang padu, kegemilangan teragung,
Adalah warisan kamu yang abadi!

Korus:
Jadi cemerlang, wahai tanah air merdeka!
Kesatuan kekal sesama persaudaraan rakyat,
Kebijaksanaan rakyat diberikan oleh leluhur kita,
Cemerlanglah, negara kami! Kami berbangga denganmu!

Dari lautan selatan ke kutub utara
Terbentang belantara dan padang kami
Engkaulah satu-satunya di dunia ini,
Inilah Tanahair yang dilindungi oleh Tuhan!

Korus

Kawasan yang luas untuk impian dan kenyataan
Terbuka untuk kami pada tahun-tahun yang mendatang
Kesetiaan kami terhadap ibu pertiwi kami memberi kekuatan
Ia telah,ia sedang dan ia akan selamanya berkekalan!

Korus
Rujukan
Pautan luar

* Gosudarstvennyy Gimn Rossiyskaya Federatsiya dalam format MP3 (vokal) (Oleh Koir Kanak-kanak Mariinsky Theatre)


Kategori:Lagu kebangsaan